Referat

Bestyrelsesmøde - Kliplev Lokalråd
Kliplev Hallen, Onsdag 7. november 2018
kl. 19.00 – ca. 20.40.

Thorkil bød velkommen. Der var afbud fra Ronni pga. sygdom.

Inden vi gik over til dagsordenen holdt vi møde med Simon og Josefine Petersen fra Kliplev Skolegade. De ejer huset lige ved siden af skolen.

Vi gennemgik lokalrådets tanker om et multi-kulturhus i det grønne område bag skolen, og vi så sammen på den foreløbige skitse, som lokalrådet havde udarbejdet. Simon og Josefine fortalte kort om deres tanker for området omkring ejendommen.

Efter en kort diskussion var vi enige om, at der ikke syntes at være afgørende modstridende synspunkter, der kunne skille lokalrådet og Simon/Josefine ad. Begge parter var glade for at have skabt kontakten, og vi vil tale sammen igen i det nye år.

**1.
Gennemgang af referat og godkendelse.
Referat fra landsbytopmøde den 5.11.**

Thorkil gennemgik de emner, der stod på vores ”to-do-liste” fra sidste møde. Herfra blev nævnt:

*Der er nogle problemer med den TV-skærm i hallen, hvor aktivitetskalenderen vises. Skærmen skal nok skiftes, og vi mangler en mus

Listen over de frivillige i Kliplev er sat på hjemmesiden.

Borgermødet var annonceret rimeligt, bl.a. skete det ved plakatophængning i Brugsen.

Hallen har fået et nyt mikrofonsystem.

Søren fortalte, at han har været i god kontakt med en leverandør af havematerialer. Vi har fået et godt tilbud med en række værktøjs-redskaber, herunder en (benzindrevet) havetraktor med anhænger og højtryksrenser.

Vi sagde på baggrund heraf ja til at indkøbe de nævnte haveredskaber, jf. det tilskudstilsagn, som vi har fået fra kommunen.*
*Det bliver inden for kort tid holdt et møde med kommunen om fordeling af de arealer i Kliplev, som lokalrådet kan stå for vedligeholdelsen af.*
Referatet fra seneste møde blev herefter godkendt.

Vedr. det netop afholdte landsbytopmøde (hvor Jens, Eskild og Thorkild deltog) fortalte Thorkild om dagens forløb. Det havde været et lidt blandet møde. Sønderborg-repræsentanter på mødet fortalte, at der i Sønderborg er forhandlet gode forsikringsbetingelser for alle lokalråd i kommunen. Thorkil tager kontakt til Katrine for at få undersøgt om ikke vi kan få samme gode betingelser i Aabenraa Kommune.

Bestyrelsen blev enig om, at vi i forbindelse med årets ildsjæl-indstilling afgiver vores stemme på Ravsted-initiativet.

**2.
Evaluering af borgermødet den 23. oktober.**Vi var i lokalrådet meget tilfreds med borgermødets forløb. Arbejdsgrupperne og Philip Tietje fra byrådet gjorde det rigtig godt, og vi var glade for den gode stemning blandt alle på mødet. Mikrofonløsningen virkede også godt.

Vedr. den debat der var på mødet om højspændingsmasten foretages der lige nu andre undersøgelser, bl.a. er der gennemført nabohøring ved baneoverskæringen ved Lundtoftvej /Søndervang (forslag til EVENTUEL placering af en mast er ca. der hvor den gamle lade stod i sin tid).

Vi overvejer selv at husstandsomdele en flyer/invitation inden næste borgermøde i foråret 2019.

**3.
Indkøb af udstyr. Drøftelse af behov, regler mv.**Se ovenfor under punkt 1.

**4.
Datoer for møder i foråret 2019**Vi blev enige om følgende mødedatoer:

Bestyrelsesmøde onsdag den 12. december 2019 kl. 19.00.
Bestyrelsesmøde tirsdag den 15. januar 2020 kl. 19.00.
Bestyrelsesmøde mandag den 25. februar 2020 kl. 19.00.
Generalforsamling onsdag den 20. marts 2020 kl. 19.00.

Alle møder foregår i Hallen.

**5. Eventuelt**

Vi drøftede helt uformelt ideer til projekter, som vi senere vil søge tilskud fra diverse fonde. Vi arbejder videre med den sag.
Medlemmer
Eskild oplyste, at der lige nu er 58 medlemmer af lokalrådet, så vi har fået 5 nye medlemmer siden sidst.

Næste bestyrelsesmøde foregår den 12. december kl. 19.00 i Kliplev-Hallen.

*Referent: Anders Jessen*